Esimeses kvartalis eraldas linn 377 164 eurot sotsiaalsete töökohtade loomiseks. Peaaegu kõik linnaosad olid loonud üheksa heakorratöötaja kohta ning nendele märtsi lõpuks ka töölised palganud. Kadrioru park, Botaanikaaed, TAK ja TTTK pikendasid olemasolevaid lepinguid ning võtsid töötajaid, sh koristajaid ja reisisaatjaid, juurde. Teistele asutustele on rahalised vahendid eraldatud alates 1. aprillist, seepärast esimese kvartali jooksul ei ole jõutud veel ka  inimesi palgata. Samas jõuti enamuses asutustes teha töötajate eelvalik, kes on plaanis palgata II kvartali alguses. Enamus I kvartalis sõlmitud lepinguid on 6-kuulised ning suurem hulk töökohti vabaneb juunis-augustis k.a.